ཅཱན་ཨེརནི་དུས་རབས་བཅུ་དགུའི་ནང་དབྱིན་ཇིའི་བུད་མེད་ཀྱི་སྤྱི་ཚོགས་གནས་བབ་ཧ་ཅང་དམའ་ཞིང་།ལྷག་པར་དུ་མཐོ་རིམ་སློབ་གསོ་མྱོང་བའི་གོ་སྐབས་འཕྲོག་པ་དང་།ལས་ཞུགས་སོགས་ཀྱི་ཐད་ལ་མཐོང་ཆུང་དང་།འདྲ་མཉམ་མིན་པ།སྐྱེས་པའི་དབང་ཆའི་དུས་རབས་སུ་སྐྱེས་པ་ལྟེ་བར་འཛིན་ནས་བུད་མེད་ཀྱིས་སྐྱེས་པར་ཞབས་ཞུ་དགོས་པའི་སྤྱི་ཚོགས་གནས་བབ་འོག་རྩོམ་པ་པོས་ཅཱན་ཨེར་གྱི་ཁེར་ཚུགས་ལྡན་པའི་རང་གཤིས་བརྒྱུད་ནས།སྲོལ་རྒྱུན་གྱི་སྐྱེས་པའི་དབང་ཆའི་དུས་རབས་དང་འཐབ་རྩོད་བྱས་ཏེ།བུད་མེད་ཀྱི་འདྲ་མཉམ་དང་།བརྩི་བཀུར།རང་དབང་བརྩོན་ལེན་བྱེད་པའི་དངོས་ཡོད་སུན་འབྱིན་གྱི་རྩོམ་ཡིག་ཅིག་ཡིན།འདྲ་མཉམ་དེ་ཡང་སྤྱི་ཚོགས་དང་།དཔལ་འབྱོར།གཉེན་སྒྲིགཁྱིམ་ཚང་སོགས་ཕྱོགས་མང་པོའི་ཁྲོད་དུ་བུད་མེད་ཀྱི་འདྲ་མཉམ་བརྩོན་ལེན་བྱེད་པ་ཞིག་ཡིནཔ་གང་ཞིགལྷག་པར་དུ་ཅཱན་ཨེར་གྱིས་བརྩེ་དུངས་དང་གཉེན་སྒྲིག་ཁྲོད་ཀྱི་འདྲ་མཉམ་དེ་དེ་བས་བརྩོན་ལེན་བྱེད་པ་ཡིན།དེ་འདྲའི་འདྲ་མཉམ་མིན་པའི་རྒྱུ་མཚན་གཙོ་བོ་ནི་བུད་མེད་ཀྱིས་སྐྱེས་པར་བརྟེན་དྲགས་པ་ཡིན་པའཛམ་གླིང་ལོ་རྒྱུས་སྤྱི་བཤདསོགས་སུ་གསལ།དེར་བརྟེན་ཅཱན་ཨེར་གྱིས་རང་གིས་ཁྱིམ་ཚང་དགེ་རྒན་སོགས་བྱས་ཏེ།རང་གི་ལག་པ་གཉིས་ལ་བརྟེན་ནས་རང་ཁ་རང་གསོ་བྱ་རྒྱུ་དེ་གཙོ་བོར་འཛིན་ཞིང་།དཔལ་འབྱོར་སོགས་ཀྱི་ཐད་ནས་གང་ལ་ཡང་མ་བརྟེན་པར་ཁེར་ཚུགས་ཐུབ་པ་རྨང་གཞིར་བྱས་ཐོགཕྱོགས་གཞན་གྱི་འདྲ་མཉམ་དང་རང་དབང་བརྩོན་ལེན་བྱེད་པ་ཡིན།ལྷག་པར་དུ་གྲལ་རིམ་དམའ་བའི་ཅཱན་ཨེར་དང་།སྐུ་ཞབས་ལོ་ཆེ་སི་ཐེ་ཡི་ཀྱག་ཀྱོག་གི་བརྩེ་དུངས་ལམ་བུ་བརྒྱུད་ནས།ཅཱན་ཨེར་གྱིས་སྲོལ་རྒྱུན་དང་།ཆོས་ལུགས།དཔལ་འབྱོར་སོགས་ཀྱི་བཀག་རྒྱ་ལས་གྲོལ་ཏེ།ཕོ་མོ་འདྲ་མཉམ་དང་།གཉེན་སྒྲིག་རང་དབང་བརྩོན་ལེན་བྱེད་པ་དེ་ཤུགས་ཀྱིས་མངོན་པར་མཚོན་པར་བྱས་ཡོད།